HNS i njegov predsjednik Ivan Vrdoljak na sve se moguće načine pokušavaju predstaviti kao spasitelji hrvatskog školstva.

>> Škola za život je najobičnija HNS-ova PR predstava

Kako smo već pisali, ljigavog Vrdoljaka dan prije početka škole javna televizija je najozbiljnije intervjuirala kao spasitelja hrvatskog obrazovanja, a on je u tom intervjuu za Dnevnik potpuno ozbiljno zaključio da zbog njega hrvatska djeca imaju šansu.

Pisali smo i o tome da su čak i manje bitni HNS-ovci obilazili škole i tamo držali govore hvaleći navodnu reformu koja se sad zove Škola za život i svoju ulogu u njoj, a u PR-u nije zaostala ni ministrica Blaženka Divjak.

No HNS i Vrdoljak su u ljigavosti uspjeli nadmašiti sami sebe.

Ovo je ludo, Vrdoljak je sad tiskao i plakate na kojima se predstavlja kao spasitelj obrazovanja

Predsjednik HNS-a dao je, naime, izraditi jumbo plakate sa svojim patetičnim statusom s Twittera starim više od godinu dana.

"Danas sigurniji nego ikad na reformi obrazovanja se lomi budućnost RH. Bit će je, makar mi to bilo zadnje što ću učiti u politici", piše na plakatu koji izgleda kao status na Twitteru, a ukrašen je i stranačkim bojama te dodatnim tekstom na kojem piše: "Škola za život je u učionicama!"

Tekst se nastavlja ispod oglasa

Gramatičke pogreške na plakatu na kojem se hvali spašavanjem obrazovanja

Plakate je postavio na najmanje dvije lokacije. Jedna je u Zagrebu, na Aleji Bologne, a druga u Osijeku.

Iako se na plakatu hvali obrazovnom reformom, Vrdoljak je na njemu tiskao status s gramatičkom pogreškom.

Riječ je inače o statusu kojim je nagovijestio prelazak HDZ-u. Upravo se za taj tvit nagađalo da je naštetio tadašnjoj kandidatkinji HNS-a Anki Mrak Taritaš na izborima za gradonačelnika Zagreba.

Da stvar bude tragikomičnija, nakon tog statusa Vrdoljak je obrisao Twitter.

Možemo samo nagađati koliko je platio jumbo plakate s ovom (anti)reklamom.